Natječaj za Erasmus+ KA1 odlazne mobilnosti nastavnog i nenastavnog osoblja u akademskoj godini 2022./2023.

Objavljen je natječaj za dodjelu financijskih potpora nastavnom i nenastavnom osoblju za boravak na inozemnim ustanovama u akademskoj godini 2022./2023. Svrha boravka na inozemnoj ustanovi za nastavno osoblje je održavanje nastave u bilo kojem znanstvenom i umjetničkom području i / ili stručno usavršavanje s naglaskom na razvitak pedagoških vještina i vještina razvoja kurikuluma u visokom obrazovanju. Svrha boravka na inozemnoj ustanovi za nenastavno osoblje je stručno usavršavanje za obavljanje poslova definiranih ugovorom o radu ili ugovorom o djelu. Osnovni ciljevi Erasmus+ mobilnosti su: stjecanje novih iskustava u području visokoškolskog obrazovanja, jezika i kulture; promicanje suradnje između visokoškolskih ustanova; stjecanje novih znanja i vještina koje su važne za obavljanje aktivnosti na postojećem radnom mjestu te doprinos stvaranju Europskog prostora visokog obrazovanja. Važeće razdoblje za realizaciju Erasmus+ mobilnosti u okviru predmetnog natječaja je od 1. rujna 2022. do 31. listopada 2024., a rok za prijavu je **20. svibnja 2022**.

Natječaj, prijavni obrasci, upute i dodatne informacije nalaze se na poveznici:

<http://www.unios.hr/erasmus-ka1-natjecaj-za-mobilnost-nenastavnog-osoblja-2022-2023/>

Neke od ustanova s kojima je Kineziološki fakultet Osijek potpisao Erasmus+ međuinstitucijski sporazum: Gdansk University of Physical Education and Sport, Gdanjsk, Poljska; Faculty of Physical Education, Sport and Health, Sveučilište Sv. Ćirila i Metoda, Skopje, Republika Sjeverna Makedonija; Faculty of Sciences, Sveučilište u Pečuhu, Mađarska; Fakulteta za šport, Sveučilište u Ljubljani, Slovenija; Faculty of Sport and Physical Education, Sveučilište u Nišu, Srbija; Faculty of Physical Education and Sport, Karlovo sveučilište, Prag, Republika Češka.